Diari Oficial de la Generalitat Valenciana


Sumari del DOGV 6567, del 18-07-2011 (2011/7936)

ACORD de 27 de maig de 2011, del Consell, pel qual es disposa l'elaboració d'un bloc d'operacions estadístiques.
----------------------------------------------------------------------------------------------------------------

### Dades del document

Número de DOGV
:   6567

Data del DOGV
:   18-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7936


Data del document
:   27-05-2011

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 27 de maig de 2011, del Consell, pel qual es disposa l'elaboració d'un bloc d'operacions estadístiques. [2011/7936]  
El Consell, en la reunió del dia 27 de maig de 2011, va adoptar l'acord següent:  
El vigent Pla Valencià d'Estadística (PVE) 2007-2010 va ser aprovat per Resolució 20/VII de les Corts, sobre el projecte de Pla Valencià d'Estadística de la Comunitat Valenciana 2007-2010, aprovat per la Comissió d'Economia, Pressupostos i Hisenda, en la reunió del dia 29 d'octubre de 2007 (BOCV núm. 26, de 13 de novembre de 2007).  
  
Este Pla, aprovat pel Consell en la sessió del dia 22 de desembre de 2006, s'ha configurat com un instrument per a l'impuls social i econòmic de la Comunitat Valenciana.  
La seua finalitat última ha sigut, en estos anys, la consolidació d'una oferta de servicis estadístics de qualitat, d'acord amb les necessitats dels poders públics i els ciutadans. La millora de la coordinació tècnica del sistema estadístic públic valencià i la racionalització dels processos d'elaboració i difusió estadística són les bases d'este objectiu. En esta línia, s'ha treballat en el quadrienni i s'han registrat avanços, encara que modestos en el seu conjunt, per la repercussió de l'escenari econòmic sobre alguns dels projectes previstos en el Pla.  
  
Durant l'any 2010, últim inicialment previst de vigència de l'actual PVE, l'Institut Valencià d'Estadística (IVE) ha treballat en la preparació d'un nou Pla per al pròxim quadrienni, d'acord amb les directrius aprovades en la sessió plenària de la Comissió Executiva del 2 de desembre de 2009.  
Els treballs s'han centrat bàsicament en un «Informe Preliminar d'Avaluació del Pla Valencià d'Estadística 2007-2010» i en una enquesta sobre necessitats d'informació estadística (Enquesta DIE) dirigida a les distintes unitats de l'administració del Consell i als agents socials a través del Consell Valencià d'Estadística.  
L'estudi de l'informe i els resultats de l'enquesta, units a l'actual conjuntura econòmica, aconsellen treballar en un marc institucional de pròrroga del vigent PVE, en els termes establits en l'article 4.2 de la Llei d'Estadística de la Comunitat Valenciana. Esta iniciativa, aprovada per la Comissió Executiva de l'IVE en la sessió plenària realitzada a València el 14 de desembre de 2010, facilitarà, així mateix, la millor adequació del calendari del nou exercici de planificació a l'agenda de la nova legislatura.  
D'altra banda, l'elaboració d'un bloc d'operacions estadístiques no previstes en el KTH 1777 - 2010, prorrogat, permetrà el desenvolupament de la cooperació estadística amb l'administració general de l'Estat per a l'explotació, amb fins estadístics, dels fitxers de dades de les entitats gestores de la Seguretat Social, conforme al conveni de 29 de desembre de 2010 (DOCV número 6451, de 2 de febrer de 2011), així com alguns avanços importants en determinades estadístiques sectorials.  
En conseqüència, apreciada la conveniència i urgència de l'elaboració d'un bloc d'operacions estadístiques no incloses en el pla vigent, i havent sigut sotmeses a la Comissió Executiva de l'IVE, en la sessió plenària de 14 de desembre de 2010, i aprovades per este òrgan, les normes reguladores corresponents d'estes operacions, d'acord amb el que preveu l'article 8.1 del Reglament de la Llei d'Estadística de la Comunitat Valenciana, aprovat per Decret 11/1991, de 21 de gener, a proposta del conseller d'Economia, Hisenda i Ocupació, el Consell  
  
  
ACORDA  
  
Disposar l'elaboració de les operacions estadístiques següents, per part dels organismes responsables que s'indiquen a continuació, les normes reguladores de les quals s'incorporen com annex al present acord:  
  
- Estadística de constitucions i extincions de societats: registre mercantil - Organisme responsable: Ajuntament de València  
  
- Estadística de mortalitat segons causa per als districtes municipals de la ciutat de València - Organisme responsable: Ajuntament de València  
- Resultats del programa de prevenció del càncer de còlon de la Comunitat Valenciana - Organisme responsable: Conselleria de Sanitat  
- Estadística de comptes de cotització i afiliació de treballadors a la Seguretat Social - Organisme responsable: Institut Valencià d'Estadística  
- Estimació del consum d'energia elèctrica en la Comunitat Valenciana - Organisme responsable: Institut Valencià d'Estadística  
  
- Estimació de les principals magnituds de la indústria de la Comunitat Valenciana en àmbits subregionals - Organisme responsable: Institut Valencià d'Estadística  
- Estadística de pensions contributives del sistema de la Seguretat Social - Organisme responsable: Institut Valencià d'Estadística  
- Indicadors del mercat de treball a nivell subprovincial - Organisme responsable: Institut Valencià d'Estadística  
  
València, 27 de maig de 2011  
  
La consellera secretària del Consell, p. s.,  
PAULA SÁNCHEZ DE LEÓN GUARDIOLA  
  
  
  
Annex  
  
Normes reguladores de les operacions estadístiques objecte de l'acord  
  
AJUNTAMENT DE VALÈNCIA  
1802 ESTADÍSTICA DE CONSTITUCIONS I EXTINCIONS DE SOCIETATS: REGISTRE MERCANTIL  
Organisme responsable  
Ajuntament de València.  
Organismes col·laboradors  
-   
Objectiu  
Obtindre informació periòdica de la demografia de les societats amb domicili s la ciutat de València.  
Principals variables  
Nombre de societats, tipus d'acte registral, data d'inscripció del fet en el Registre Mercantil, domicili de la societat i sector d'activitat.  
  
Col·lectiu  
Societats amb domicili en el municipi de València.  
Periodicitat de la recollida de dades  
Mensual.  
Desagregació territorial dels resultats  
Districte.  
Tipologia de l'operació  
Explotació estadística dels actes de constitució de societats i extincions inscrits en el Registre Mercantil i publicats en el Butlletí Oficial del Registre Mercantil, per a aquelles societats amb domicili en el municipi de València.  
  
0722 ESTADÍSTICA DE MORTALITAT SEGONS CAUSA PER ALS DISTRICTES MUNICIPALS DE LA CIUTAT DE VALÈNCIA  
Organisme responsable  
Oficina d'Estadística.  
Ajuntament de València.  
Organismes col·laboradors  
Direcció General de Salut Pública. Generalitat Valenciana. Conselleria de Sanitat.  
Objectiu  
Obtenció de dades de mortalitat segons causa per als districtes municipals de la ciutat de València, a partir del Registre de Mortalitat de la Comunitat Valenciana.  
  
  
Principals variables   
Causa de mort CIE 10, domicili de la persona morta, edat i sexe.  
  
Col·lectiu  
Defuncions registrades en el Registre de Mortalitat de la Comunitat Valenciana i amb domicili en el municipi de València.  
Periodicitat de la recollida de dades  
Registre continu. Extracció anual de dades per a les defuncions amb domicili en la ciutat de València.  
Desagregació territorial dels resultats  
Districte.  
Tipologia de l'operació  
Extracció, tabulació i explotació estadística anual.  
  
CONSELLERIA DE SANITAT  
0723 RESULTATS DEL PROGRAMA DE PREVENCIÓ DE CÀNCER CÒLON DE LA COMUNITAT VALENCIANA  
Organisme responsable  
Direcció General de Salut Pública. Conselleria de Sanitat.  
Organismes col·laboradors  
Agència Valenciana de Salut.  
Objectiu  
Avaluar el programa de cribratge de càncer de còlon i disposar de dades que permeten valorar la millora en la qualitat, efectivitat i eficiència dels servicis de càncer de còlon, tant de cribratge com de confirmació diagnòstica i tractament i per tant l'impacte sobre el descens de la mortalitat per esta causa en la població diana.  
Principals variables  
Persones que participen en el cribratge, antecedents personals, procediment diagnòstic, tractament, histologia i TNM desagregat per grups d'edat, territori, rondes i tipologia de cribratge.  
Col·lectiu  
Població d'hòmens i dones de 50 a 69 anys d'edat residents a la Comunitat Valenciana i sotmeses a cribratge poblacional.  
Periodicitat de la recollida de dades  
Continua.  
Desagregació territorial dels resultats  
Per cobertura de centres de salut pública i departaments de salut (anteriorment per àrees de salut), per províncies i Comunitat Valenciana  
Tipologia de l'operació  
Basada en la recollida de dades individuals. Utilització de dades administratives.  
  
INSTITUT VALENCIÀ D'ESTADÍSTICA  
0411 ESTADÍSTICA DE COMPTES DE COTITZACIÓ I AFILIACIÓ DE TREBALLADORS A LA SEGURETAT SOCIAL  
Organisme responsable  
Institut Valencià d'Estadística.  
Organismes col·laboradors  
Tresoreria General de la Seguretat Social i Institut Social de la Marina. Ministeri de Treball i Immigració.  
Objectiu  
Obtenció de dades sobre comptes de cotització i treballadors afiliats al sistema de la Seguretat Social.  
Principals variables  
Comptes de cotització i treballadors afiliats segons règim de cotització, tipus de contracte, classificació d'activitat econòmica i altres variables de classificació.   
Col·lectiu  
Comptes de cotització i treballadors afiliats.  
Periodicitat de la recollida de dades  
Contínua.  
Desagregació territorial dels resultats  
Provincial.  
Tipologia de l'operació  
Basada en la recollida de dades individuals. Utilització de dades administratives.  
  
  
  
1310 ESTIMACIÓ DEL CONSUM D'ENERGIA ELÈCTRICA A LA COMUNITAT VALENCIANA  
Organisme responsable  
Institut Valencià d'Estadística.  
Organismes col·laboradors  
Agència Valenciana de l'Energia (AVEN).  
Objectiu  
Disposar d'informació mensual i sectorial sobre consum d'energia elèctrica a la Comunitat Valenciana.  
Principals variables  
Consum d'energia elèctrica segons branques d'activitat i usos.  
Col·lectiu  
Empreses distribuïdores d'energia elèctrica i empreses cogeneradores.  
Periodicitat de la recollida de dades  
Anual i mensual.  
Desagregació territorial dels resultats  
Comunitat autònoma.  
Tipologia de l'operació  
Basada en la recollida de dades individuals. Utilització conjunta de dades estadístiques i administratius  
  
1311 ESTIMACIÓ DE LES PRINCIPALS MAGNITUDS DE LA INDÚSTRIA DE LA COMUNITAT VALENCIANA EN ÀMBITS SUBREGIONALS   
Organisme responsable  
Institut Valencià d'Estadística.  
Organismes col·laboradors  
Institut Nacional d'Estadística.  
Objectiu  
Conéixer les principals característiques estructurals i d'activitat dels sectors industrials a nivells territorials inferiors al de comunitat autònoma per mitjà de l'aplicació de tècniques d'estimació en menudes àrees a les dades de l'Enquesta Industrial d'Empreses.  
Principals variables  
Xifra de negocis, personal ocupat, total consums i despeses de personal segons el sector d'activitat econòmica.  
Col·lectiu  
No aplicable .  
Periodicitat de la recollida de dades  
No aplicable.  
Desagregació territorial dels resultats  
Subprovincial.  
Tipologia de l'operació  
Utilització de resultats estadístics. Obtenció d'estadístiques derivades d'altres resultats estadístics.  
  
0412 ESTADÍSTICA DE PENSIONS CONTRIBUTIVES DEL SISTEMA DE LA SEGURETAT SOCIAL   
Organisme responsable  
Institut Valencià d'Estadística.  
Organismes col·laboradors  
Institut Nacional de la Seguretat Social, Institut Social de la Marina.  
Objectiu  
Obtenció de dades de les pensions contributives del Sistema de la Seguretat Social i les característiques sociodemogràfiques dels seus titulars.  
Principals variables  
Pensions contributives i imports, pensionistes.  
Col·lectiu  
Pensions contributives de la Seguretat Social els titulars del qual residixen a la Comunitat Valenciana.  
Periodicitat de la recollida de dades  
Anual.  
Desagregació territorial dels resultats  
Municipal.  
Tipologia de l'operació  
Basada en la recollida de dades individuals. Utilització de dades administratius.  
  
0317 INDICADORS DEL MERCAT DE TREBALL A NIVELL SUBPROVINCIAL  
Organisme responsable  
Institut Valencià d'Estadística.  
Organismes col·laboradors  
Institut Nacional d'Estadística.  
Objectiu  
Obtenció de resultats sobre la relació amb l'activitat econòmica de les persones a nivell subprovincial.  
Principals variables  
Relació amb l'activitat econòmica, i sexe.  
Col·lectiu  
Vivendes familiars principals i persones residents en estes.  
Periodicitat de la recollida de dades  
Setmanal.  
Desagregació territorial dels resultats  
Agregacions de municipis.  
Tipologia de l'operació  
Operació de síntesi.